Lion Feuchtwanger

Lion Feuchtwanger (født 7. juli 1884 i München i Tyskland, død 21. desember 1958 i Pacific Palisades i California) var en betydningsfull tysk forfatter.


== Liv ==
Feuchtwanger skrev, etter sitt studium i historie og germanistikk i München og Berlin, teaterkritikker for Siegfried Jacobsohns tidsskrift Die Schaubühne. Han grunnla 1908 sitt eget kulturtidsskrift Der Spiegel, som samme år ble slått sammen med Die Schaubühne. Han flyttet til Berlin i 1927. Under en foredragsreise gjennom USA ble han i 1933 overrasket av nasjonalsosialistenes maktovertagelse, og vendte på grunn av sin jødiske avstamning ikke tilbake til hjemlandet. I februar 1933 holdt han tale på hotell Commodore i New York. Han påpekte da at det fantes rundt 450.000 jøder i Tyskland, et land med rundt 65 millioner innbyggere. Likevel utkom det daglig atten millioner eksemplarer av antisemittiske aviser, det vil si førti eksemplarer per jøde. I mars 1933, da han oppholdt seg i Sveits, gikk nazistene til angrep på huset hans i Berlin. De stjal med seg hans kones bil og et halvferdig romanmanuskript, og rev i stykker et portrett av Eleanor Roosevelt. «Jeg tror de hadde tenkt å skyte meg, men mislyktes fordi jeg ikke var der,» uttalte Feuchtwanger selv.Han bosatte seg i Syd-Frankrike, og ble i 1940 internert av det franske Vichy-regimet. Det lyktes ham imidlertid å flykte over Portugal til USA, hvor han bodde i Pacific Palisades i California frem til sin død. Feuchtwanger var en av grunnleggerne av det tyskspråklige Aurora-Verlag i New York i 1944.
Feuchtwanger skrev en rekke romaner, fortellinger, dramaer og essays.


== Verker ==


=== Romaner ===
Der tönerne Gott, 1910
Jud Süß, 1925, en roman om Joseph Süß Oppenheimer ISBN 3-7466-5600-1
Die häßliche Herzogin Margarete Maultasch, 1922-23
Wartesaal-Trilogie
Erfolg. Drei Jahre Geschichte einer Provinz, Berlin 1927-30 ISBN 3-7466-5606-0
Die Geschwister Oppermann (tidligere titel: Die Geschwister Oppenheim), Amsterdam 1933 ISBN 3-7466-5607-9
Exil, 1937-39 ISBN 3-7466-5022-4
Josephus-Trilogie:
Der jüdische Krieg, 1931-32
Die Söhne, 1934-35
Der Tag wird kommen, 1939-41
Der falsche Nero, 1936
Die Brüder Lautensack, 1941
Simone, 1943
Die Füchse im Weinberg, 1944-46
Venedig (Texas), 1946, New York, Aurora-Verlag, opplag 4 000
Goya oder der arge Weg der Erkenntnis, 1951
Narrenweisheit oder Tod und Verklärung des Jean-Jacques Rousseau, 1950-52
Die Jüdin von Toledo (tidligere titel: Spanische Ballade), 1952-54
Jefta und seine Tochter, 1955-57


=== Selvbiografiske nedtegnelser ===
Moskau 1937, 1937, ISBN 3-7466-0168-1. Feuchtwangers syn på den stalinistiske Sovjetunionen etter reiseerfaringer
Unholdes Frankreich, 1942 (senere Der Teufel in Frankreich), ISBN 3-7466-5018-6


== Referanser ==


== Eksterne lenker ==
(en) Lion Feuchtwanger – kategori av bilder, video eller lyd på Commons 
(en) Lion Feuchtwanger på Internet Movie Database 
(sv) Lion Feuchtwanger i Svensk Filmdatabas 
(fr) Lion Feuchtwanger på Allociné 
(en) Lion Feuchtwanger på AllMovie 
(en) Lion Feuchtwanger hos The Movie Database 
(en) Lion Feuchtwanger hos Internet Broadway Database 
(en) Lion Feuchtwanger på Apple Music 
(en) Lion Feuchtwanger på Discogs 
(en) Lion Feuchtwanger på MusicBrainz 
(en) Lion Feuchtwanger på Spotify 
(en) Lion Feuchtwanger hos American National Biography 
(de) Verk av og om Lion Feuchtwanger i katalogen til det tyske nasjonalbiblioteket
(de) http://www.dhm.de/lemo/html/biografien/FeuchtwangerLion/index.html
(de) http://www.judentum-projekt.de/persoenlichkeiten/liter/lionfeuchtwanger/